Seinnapartin sunnudagin vóru so síðstu kappingarnar á skránni, har eldru føroysku luttakararnir skuldu royna seg í kappingini fyri veteranar, sum er kapping fyri tey, ið eru 30 ár og eldri. Í hesari kappingini vóru Føroyar umboðaðir av Sigmundi Johansen og Petur Sigurð Johannesen. Fyrsti dysturin hjá Sigmundi var móti einum fyrrverandi íslendskum meistara. Íslendingurin megnaði fyrst í dystinum at koma á odda við at skora bæði eitt wasa-ari og eitt yoku. Harvið sá tað sera svart út hjá Sigmundi, men so við og við megnaði hann at koma inn í dystin, og tað endaði við, at Sigmndur kastaði íslendingin til Ippon og vann harvið dystin.